**คำอธิบายรายวิชา**

**กลุ่มสาระการเรียนรู้ภาษาไทย ชั้นมัธยมศึกษาปีที่ ๓**

**รหัสวิชา ท๒๐๒๐๑ รายวิชา ศิลปะการใช้ภาษาไทยในการนำเสนอ** **จำนวน ๐.๕ หน่วยกิต เวลา ๒๐ ชั่วโมง..........................................................................................................................................................**

**ผลการเรียนรู้** ๑. บอกลักษณะ ประเภท หลักการใช้ภาษาในการพูดรายงาน และพูดนำเสนอผลงาน

๒. อธิบายหลักการ วิธีการ และองค์ประกอบของการพูดรายงาน และพูดนำเสนอผลงานได้

๓. พูด หรือนําเสนอผลงานโดยปฏิบัติตามขั้นตอน กลวิธีการเขียนที่ถูกต้อง โดยคํานึงถึงความ
 ครบถ้วนขององค์ประกอบ และความไพเราะ เหมาะสมของสํานวนภาษา

 ๔. วิเคราะห์ วิจารณ์การใช้เสียง น้ำเสียง และประเมินค่าวิธีการออกเสียงได้เหมาะกับโอกาสและ
 เนื้อหาในการพูด

 ๕. ตรวจสอบ ประเมินค่า การลำดับเนื้อหาการพูดได้ครบถ้วน และเหมาะสมตามเนื้อหา

 ๖. เปรียบเทียบ ประเมินค่า ผลงานของตนเองและผู้อื่น เพื่อนํามาพัฒนางานของตนเองต่อไป

๗. ประยุกต์ทักษะการพูดให้เข้ากับรูปแบบอาชีพ และสถานการณ์ได้อย่างเหมาะสม สามารถใช้ได้
 ถูกต้องตามรูปแบบ และมีความเหมาะสมกับสถานการณ์ ต่อบุคคล และถูกต้องตามกาลเทศะ

**คำอธิบายรายวิชา :**

ศึกษาหลักการและวิธีการพูดสื่อสาร รายงาน อธิบาย นำเสนออย่างมีประสิทธิภาพ รูปแบบเนื้อหาเกี่ยวกับลักษณะ ประเภท และหลักการใช้ภาษาในการนำเสนองาน มีความรู้ความเข้าใจเกี่ยวกับการใช้ภาษาเพื่อการสื่อสาร ทั้งการพูด และการเขียน สามารถใช้ได้ถูกต้องตามรูปแบบ และมีความเหมาะสมกับสถานการณ์ ต่อบุคคล และถูกต้องตามกาลเทศะ รวมถึงมีความเข้าใจที่ถูกต้องเกี่ยวกับการเลือกใช้กลวิธี หรือโวหารในการใช้ภาษาเพื่อเรียบเรียงภาษาในการพูดนำเสนอได้ตรงจุดมุ่งหมาย ใช้ภาษาไทยในการนำเสนองาน ทั้งการพูดรายงาน และการพูดนำเสนอผลงานได้เป็นอย่างดี (K)

 นักเรียนมีทักษะตามกระบวนการทางภาษาตลอดจนสามารถเขียน พูด หรือนำเสนอผ่านช่องทางต่าง ๆ เกี่ยวกับการพูดรายงาน และการนำเสนอผลงานโดยปฏิบัติตามขั้นตอน กลวิธีการเขียน และการพูดที่ถูกต้อง คำนึงถึงความครบถ้วนขององค์ประกอบและความไพเราะ เหมาะสมของสำนวน และระดับภาษา และสามารถใช้กระบวนการวิเคราะห์ และสังเคราะห์จากตัวอย่างงานนำเสนออย่างมีวิจารณญาณ และมีความคิดสร้างสรรค์ ประยุกต์และนำหลักการใช้ภาษาไทยไปใช้ได้ถูกต้อง และมีประสิทธิภาพ ฝึกปฏิบัติการพูดนำเสนอโดยคำนึงถึงการนำเสนอเนื้อหา ความเหมาะสม และความสละสลวยของสำนวนภาษา สามารถประเมินคุณค่าผลงานของตนเองและผู้อื่น เพื่อนำมาพัฒนางานของตนเองต่อไปด้อย่างถูกต้องและมีเหตุผล (P)

 เพื่อให้นักเรียนมีคุณลักษณะที่ดีในการใช้ศิลปะในการนำเสนอผลงาน มีความสามารถในการลำดับความ การเรียบเรียงเนื้อหา การออกเสียง และมีความพร้อมในการการประกอบอาชีพที่เกี่ยวข้องกับการพูดในอนาคต มีความซาบซึ้งในคุณค่าทางภาษา โวหาร และวรรณศิลป์ของบทความต่าง ๆ เห็นคุณค่าของการใช้ภาษาที่ถูกต้องเหมาะสมในฐานะที่เป็นมรดกทางวัฒนธรรม สามารถนําความรู้ไปประยุกต์ใช้ในชีวิตประจำวันได้อย่างสร้างสรรค์ ทั้งการพูดนำเสนอเรื่องราวจากวรรณคดี เพื่อให้เกิด ความสามารถในการสื่อสาร ความสามารถในการคิด ความสามารถในการแก้ไขปัญหา ความสามารถในการใช้เทคโนโลยี พร้อมทั้งมีความมุ่งมั่นในการทำงาน ซื่อสัตย์สุจริต มีวินัย รักความเป็นไทย มีหลักปรัชญาเศรษฐกิจพอเพียง ใฝ่เรียนรู้ มีจิตสาธารณะ มีความเป็นสุภาพบุรุษอัสสัมชัญ มีมารยาทในการฟัง ดู พูด อ่าน และมีนิสัยรักการอ่าน

 ทักษะการเรียนรู้ในศตวรรษที่ ๒๑ มีทักษะสารสนเทศ สื่อ และเทคโนโลยี อ่านออกเขียนคล่อง ๓Rs และทักษะการเรียนรู้และนวัตกรรม

 ภูมิปัญญาไทยจากการใช้ภาษาไทยให้ถูกต้อง พูดนำเสนอ การพูดแสดงความคิดเห็นอย่างเหมาะสมและไม่เหมาะสม (A)